# **DRAFT DECIZIA ETAPEI DE ÎNCADRARE**

## Nr. ........ din............

Ca urmare a solicitării de emitere a acordului de mediu adresate de **BULIGA VASILE-MIHAI,** cu domiciliul în municipiul București, sector 3. Str. Nucului nr. 61, sc. 1, et. 1, ap. 6, prin reprezentant al **S.C. EXCLUSIV INTERCONSTRUCT** **S.R.L.,** înregistrată la APM Bucuresti cu nr. 12471/27.05.2019, completată cu nr. 13473/13.06.2019, nr.17004/09.08.2019 și nr.19295/26.09.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificări şi completări prin Legea nr. 49/2011, cu modificările şi completările ulterioare,
* **Legii apelor nr. 107/1996**, cu modificările şi completările ulterioare;

**APM Bucuresti decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 22.08.2019, că proiectul **“*construire două clădiri locuințe colective Ds+P+4E, împrejmuire teren, organizare de șantier*”** propus a fi amplasat în **Bucureşti, sector 4, Drumul Binelui nr.231-231A, nu se supune evaluării impactului asupra mediului.**

 Justificarea prezentei decizii:

***Motivele pe baza cărora s-a stabilit neefectuarea evaluării impactului asupra mediului sunt următoarele:***

a) Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa 2, pct. 10 b;

b) proiectul nu se va implementa într-o arie naturală protejată sau sit Natura 2000 sau în vecinătatea acestora.

c) Caracteristicile proiectului:

 - dimensiunea și concepția întregului proiect:

Proiectul propune construire două clădiri locuințe colective Ds+P+4E, împrejmuire teren, organizare de șantier.

**BILANȚ TERITORIAL:**

* S totala teren = 4970 mp
* **Suprafaţă construită totală = 3966 mp din care:**
* Suprafaţă construită clădiri = 1800 mp;
* Suprafaţă construită accese, circulații, parcare la sol = 2166 mp;

 **Locuri de parcare :**

* Demisol: 68;
* Locuri de parcare la nivelul solului: 69;
* **S spatiu verde = 1501 mp – 30,2% din care:**
* **Suprafaţa spaţiu verde pe sol natural = 1004 mp – 20.20% din S teren;**
* **Suprafaţa spaţiu verde – terase înierbate = 497 mp – 10%.**

**Utilităţile** -alimentarea cu apă, canalizare, energie electrică, sunt asigurate din reţelele publice.

Alimentarea cu apă în scop igienico-sanitar şi pentru asigurarea rezervei de incendiu, se va asigura din reţeaua publică de alimentare cu apă existentă în zonă;

Apele uzate menajere şi apele pluviale vor fi evacuate în reţeaua publică de canalizare.

Apele pluviale excedentare se vor stoca într-un bazin de retenţie şi se vor evacua, numai prin pompare, în reţeaua publică de canalizare.

Apele pluvile provenite din zona parcărilor vor fi trecute prin instalaţii de preepurare locală dimensionate corespunzător (separatoare de hidrocarburi), înainte de evacuare în rețeaua de canalizare orășenească.

Rețeaua de canalizare interioară din incintă se va dimensiona și executa in sistem divizor.

- cumularea cu alte proiecte existente si/sau aprobate – nu este cazul;

-utilizarea resurselor naturale, in special a solului, a terenurilor, a apei si a biodiversitatii – nu este cazul;

-cantitatea si tipurile de deşeuri generate - în perioada lucrărilor de execuţie rezultă deşeuri specifice activităţii de construire; nu sunt identificate deşeuri potenţial periculoase pentru mediu;

-emisii poluate, inclusiv zgomotul şi alte efecte negative: emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor de execuţie şi vor fi în limite admisibile;

-riscul de accident, tinându-se seama în special de substanţele şi de tehnologiile utilizate, inclusiv cele cauzate de schimbarile climatice: redus;

- riscurile pentru sănătatea umană: redus.

d) *Amplasarea proiectului*:

- utilizarea actuală şi aprobată a terenului: conform PUZ – Zona de Sud a Sectorului 4, aprobat cu H.C.G.M.B. nr.443/26.07.2018: zona M, subzona M3 – subzona mixtă situată în afara limitelor zonei protejate, având regim de construire continuu sau discontinuu și înălțimi maxime de P+4 niveluri;

- bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul.

- capacitatea de absorbţie a mediului natural, acordându-se atenţie specială următoarelor zone:

* zonele umede, zone riverane, guri ale râurilor – nu este cazul.
* zonele costiere şi mediul marin – nu este cazul.
* zonele montane şi forestiere – nu este cazul.
* arii naturale protejate de interes naţional, comunitar, internaţional – nu este cazul.
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: nu este cazul.
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul.
* zone clasificate sau protejate conform legislaţiei în vigoare:nu este cazul.
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul.
* peisaje şi situri importante din punct de vedere istoric, cultural şi arheologic: nu este cazul.

e) Tipurile şi caracteristicile impactului potenţial:

-importanţa şi extinderea spaţială a impactului (aria geografică şi numărul persoanelor afectate) – nesemnificativ;

-natura impactului - nesemnificativ;

-natura transfrontalieră a impactului – nu este cazul;

-intensitatea şi complexitatea impactului – redusă;

-probabilitatea impactului: redusă în timpul realizării lucrărilor de construcţii, dar şi în timpul funcţionării;

-durata, frecvenţa şi reversibilitatea preconizate ale impactului: impact redus asupra mediului în perioada desfăşurării lucrărilor de execuţie şi impact redus în timpul funcţionării;

-cumularea impactului cu impactul altor proiecte existente şi /sau aprobate - nu este cazul;

-posibilitatea de reducere efectivă a impactului - nu este cazul;

f) Lipsa comentariilor din partea publicului ca urmare a publicarii anunţului privind depunerea solicitării de obţinere a acordului de mediu, anunţului privind decizia etapei de încadrare şi a afişării proiectului deciziei etapei de încadrare pe pagina de internet a APM București <http://apmbuc.anpm.ro>.

***Condiţiile de realizare a proiectului:***

1. Investiţia va fi realizată cu respectarea cerinţelor impuse prin Certificatul de Urbanism nr. 439/5107 din 12.04.2019 emis de PRIMĂRIA SECTORULUI 4 şi prin avizele sau acordurile emise de instituţiile menţionate în acesta.
2. Se vor amenaja şi întreţine spaţiile verzi prevăzute prin proiect şi anume 1**501 mp** (30,2% din suprafaţa terenului) din care 1004 mp pe sol natural (20.10%) şi 497 mp (10%) pe terase înierbate;

Pe terasa corpului A de clădire se va amenaja o suprafaţă de 180 mp de acoperiş verde, iar pe terasa corpului B se va amenaja o suprafaţă de 317 mp de acoperiş verde.

Peste planşeul din beton armat de peste ultimul nivel al clădirilor se va executa o fâșie perimetrală continuă din pietriș, culățimea de 50 cm, cu grosime de minim 50 mm, cu granulometria maximă a agregatului de 32 mm, minim 4 mm.

Acoperișul verde propus este de tip semi-extensiv.

Peste planşeul din beton armat de peste ultimul nivel al clădirilor se va aşeza stratul de difuzie, bariera contra vaporilor care se vor ridica şi pe atic, stratul termoizolant din polistiren extrudat cu o grosime de 20 cm, peste care se va executa o şapă de pantă.

Peste şapa de pantă se va monta al doilea strat de difuzie, decompresiune şi compensare, ridicat pe atic, peste care se execută o hidroizolaţie în minim două straturi, din membrane bituminoase.

Peste stratul hidroizolant se aşează straturile specifice alcătuirilor verzi, care au în acelaşi timp rol de protecţie a hidroizolaţiei:

* bariera contra rădăcinilor: strat de protecţie din polietilenă, strat de separaţie şi strat geotextil;
* stratul drenant: plăci de drenare din cauciuc cu ploturi, permeabile la apă, rezistente la îngheţ, cu capacitate de retenţie a apei;
* stratul filtrant va fi unul geotextil şi se va realiza din materiale ţesute sau neţesute (fibre de diferite lungimi aşezate la întâmplare și solidarizate mecanic sau termic). Geotextilul va avea o greutate de 100-200 g/mp, iar dimensiunile orificiilor vor fi de 0,06-0,2 mm;
* substraturile vegetale, cu o grosime de 6-10 cm, formate din amestec de substrat natural şi artificial, individualizate pentru speciile alese;
* stratul vegetal – plante. Plantele utilizate pentru realizarea stratului vegetal vor fi plante locale, adaptate să supravieţuiască în condiţii de climat extrem.
1. Întreţinerea teraselor verzi, irigarea periodică, lucrările de fertilizare şi înlocuire a vegetaţiei în funcţie de necesităţi va fi asigurată pe bază de contract încheiat între asociaţia de proprietari şi firma ce urmează să execute sistemul de acoperiş verde sau alte firme specializate.
2. **Dezvoltatorul proiectului are obligația să se asigure că asociația de proprietari a încheiat contract în vederea întreținerii teraselor verzi.**
3. Eventualele toaletări / transplantări / tăieri de arbori / arbuști se vor face numai cu acordul și în condițiile stabilite de DIRECŢIA DE MEDIU din cadrul PRIMĂRIEI MUNICIPIULUI BUCUREŞTI;
4. Locurile de parcare la nivelul solului, se vor amenaja cu respectarea prevederilor Ord. nr. 119/2014 pentru aprobarea Normelor de igiena si sanatate publica privind mediul de viata al populatiei.
5. Se vor respecta prevederile avizului nr. 91906848 din 07.06.2019 emis de S.C. APA NOVA BUCURESTI S.A.
6. Se va limita impactul asupra factorilor de mediu pe perioada de construcţie şi funcţionare a obiectivului, prin respectarea măsurilor pentru:

**✓ Protecţia calităţii apelor:**

- indicatorii de calitate a apelor uzate evacuate în reţeaua de canalizare orăşenească nu vor depăşi valorile prevăzute în Normativul privind condiţiile de evacuare a apelor uzate în reţelele de canalizare ale localităţilor şi direct în staţiile de epurare NTPA - 002/2002 - Anexa nr.2 din H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005;

- se interzice descărcarea de deşeuri de orice tip sau alte substanţe în canalizarea orăşenească sau în apele de suprafaţă;

- se vor lua măsuri în vederea evitării poluării apelor, inclusiv de prevenire şi combatere a poluărilor accidentale;

- se vor prevede protecţii pasive pentru împiedicarea accesului apelor pluviale la demisoluri;

**✓ Protecţia aerului:**

- se vor folosi utilaje dotate cu sisteme de reţinere a emisiilor de poluanţi în atmosferă; utilajele folosite vor respecta prevederile HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea;

- se va verifica periodic starea tehnică a utilajelor folosite, pentru evitarea de emisii poluante în atmosferă;

- depozitele de materiale vor fi bine delimitate şi protejate împotriva împrăştierii cauzate de vânt;

- se vor uda periodic solurile, stivele de materiale şi drumurile de acces, mai ales în condiţii de vreme uscată; în condiţii meteorologice nefavorabile (vânt puternic, etc.) se recomandă oprirea activităţii;

- pentru limitarea disconfortului, se vor alege trasee optime pentru vehiculele care deservesc şantierele, iar transportul materialelor de construcţie se va face pe cât posibil acoperit;

- se va urmări întreţinerea atentă a utilajelor de pe amplasament şi întreruperea funcţionării acestora când nu sunt utlilizate;

- se vor respecta condiţiile de calitate a aerului în zonele protejate prevăzute în STAS 12574/87;

- agentul frigorific folosit la instalaţiile de climatizare/ răcire va respecta prevederile Legii nr. 84/1993, iar amplasarea acestora se va realiza astfel încât să se prevină disconfortul locuitorilor din zonă;

- organizarea de şantier se va amenaja în limita terenului deţinut de titular;

- pe durata execuţiei lucrărilor se vor lua măsuri pentru a evita disconfortul creat prin producere de praf şi zgomot, fiind obligatoriu să se respecte normele, standardele şi legislaţia privind protecţia mediului în vigoare (STAS 12574/1987, SR 10009/2017, H.G. 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor);

- la ieşirea din şantier se vor curăţa roţile autovehiculelor, pentru a reduce transferul molozului în afara amplasamentului pe drumurile publice şi pentru a evita generarea prafului;

- se va planta minim un arbore la patru locuri de parcare supraterană;

 **✓ Protecţia solului şi subsolului**

- terenurile ocupate temporar pentru amplasarea organizărilor de şantier, a drumurilor şi a platformelor provizorii se vor limita numai la suprafeţele necesare frontului de lucru;

- se va evita amplasarea direct pe sol a materiilor prime şi a materialelor de contrucţie;

- depozitarea temporară în zona fronturilor de lucru a deşeurilor rezultate în urma operaţiunilor de construcţie se va realiza pe suprafeţe betonate/asfaltate;

- se vor lua măsuri pentru evitarea poluării solului cu carburanţi sau uleiuri în urma operaţiilor de aprovizionare, depozitare sau ca urmare a funcţionării defectuoase a utilajelor;

- în cazul unor poluări accidentale cu produse petroliere sau cu alte materiale dăunatoare solului se vor lua măsuri de remediere;

- la încheierea lucrărilor de construcţie terenurile ocupate temporar vor fi eliberate şi redate circuitului iniţial de folosinţă;

**✓ Protecţia împotriva zgomotului şi vibraţiilor**

- se vor lua toate măsurile de protecţie antifonică în zona de lucru a şantierelor;

-traficul de şantier va fi dirijat astfel încât să se evite ambuteiaje de autovehicule în zonele de lucrări;

- se vor utiliza echipamente şi vehicule într-o manieră corespunzătoare din punct de vedere al minimizării emisiilor de zgomot, incluzând selectarea de utilaje silenţioase, întreţinerea regulată şi utilizarea amortizoarelor de zgomot;

- se vor folosi utilaje care sa respecte prevederile HG 1756/2006 privind limitarea nivelului de zgomot in mediu produs de echipamente destinate utilizarii in exteriorul clădirilor;

**✓ Protecţia aşezărilor umane**

- se va stabili un grafic etapizat de execuţie a lucrărilor, inclusiv organizarea de şantier, care să afecteze cel mai puţin riveranii din zonă;

- programul de lucru se va adopta astfel încât să afecteze cât mai puţin populaţia rezidentă;

- se va acorda o atenţie sporită manevrării utilajelor în apropierea zonelor locuite;

- se va asigura menţinerea curată a drumurilor de acces;

- se va asigura semnalizarea şantierelor cu panouri de avertizare, asigurându-se protecţia circulaţiei pietonale şi auto în zonă;

- organizările de şantier vor fi dotate cu echipamente PSI necesare intervenţiei operative în caz de incendiu;

**✓ Gospodărirea deşeurilor**

- deşeurile se vor depozita numai în spaţii special amenajate; se interzice depozitarea deşeurilor de orice fel în mod neorganizat pe sol;

- deşeurile menajere rezultate atât pe perioada de construcţie cât şi pe perioada de exploatare, se vor colecta în pubele acoperite, amplasate în locuri special amenajate şi vor fi evacuate prin unităţi prestatoare de servicii de salubrizare;

- deşeurile industriale reciclabile (hârtie, carton, deşeuri metalice) se vor colecta separat, pe tipuri, în spaţii special amenajate şi vor fi predate unităţilor autorizate în vederea valorificării;

- deşeurile inerte provenite din construcţii (resturi de beton sau mortar) pot fi colectate şi eliminate prin valorificare locală în pavimentul drumurilor sau predate unităţilor specializate;

8. Lucrările se vor corela cu lucrările de reţele tehnico-edilitare existente sau care urmează a se executa;

9. Pe durata execuţiei lucrărilor se vor monta indicatoare pentru dirijarea circulaţiei doar cu avizul Brigăzii de Poliţie Rutieră;

10. Investiţia va respecta funcţiunile specifice unităţii teritoriale de referinţă, conform regulamentelor de urbanism în vigoare;

11. Se vor lua măsuri suplimentare astfel încât să se evite murdărirea drumurilor publice şi să se respecte normele de salubrizare urbană;

12*. Titularul va notifica la APM Bucureşti finalizarea lucrărilor de execuţie în scopul efectuării controlului de specialitate pentru verificarea respectării tuturor condiţiilor impuse, care va însoţi procesul-verbal de recepţie a lucrărilor aferente investiţiei realizate conform art.43, alin.3 din Legea nr. 292/2018;*

13. *Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului, survenită după emiterea deciziei etapei de încadrare, conform art.34, alin.1 din Legea nr. 292/2019, inclusiv în cazul în care modificările survin în urma obţinerii avizelor/acordurilor solicitate prin certificatul de urbanism;*

14. Pe toată durata execuţiei şi funcţionării obiectivului se vor respecta prevederile:

O.U.G. nr.195/2005 privind protecţia mediului aprobată cu modificări de Legea nr.256/2006, cu modificările şi completările ulterioare;

Normele de salubritate şi igienizare ale Municipiului Bucureşti aprobate de HCGMB nr. 120/2010;

Legea nr. 211/2011 privind regimul deşeurilor;

Legea nr. 104/2011 privind calitatea aerului înconjurător;

H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005;

STAS 12574/1987 privind condiţiile de calitate a aerului din zonele protejate;

Ord nr. 756/1997 pentru aprobarea Reglementării privind evaluarea poluării mediului, cu modificări şi completări ulterioare;

SR 10009/2017 Acustica. Limite admisibile ale nivelului de zgomot din mediul ambiant;

H.G. nr. 321/2005, republicată, privind evaluarea şi gestionarea zgomotului ambiental;

H.G. nr. 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor;

Ordinul nr. 119/2014 pentru aprobarea[Normelor de igienă şi sănătate publică privind mediul de viaţă al populaţiei](../../../Documents%20and%20Settings/k/Sintact%202.0/cache/Legislatie/temp/00161768.htm).

15. Pentru realizarea în cele mai bune condiţii a lucrărilor propuse, titularul proiectului este obligat să respecte prevederile din proiectele tehnice conform Legii nr. 10/1995 privind calitatea în construcţii, cu modificările şi completările ulterioare.

Proiectul propus nu necesită parcurgerea celorlalte etape ale procedurii de evaluare a impactului de mediu.

 Draftul deciziei etapei de încadrare a fost afisat spre consultare pe site APM Bucureşti: <http://apmbuc.anpm.ro>.

 **Prezenta decizie este însoţită de planul de situaţie propus, vizat spre neschimbare.**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

 Dr. ing. Simona Mihaela ALDEA

 ŞEF SERVICIU AVIZE, ACORDURI,

AUTORIZAŢII,

Ing. Elena GÂRBAN

ÎNTOCMIT,

Ing. Mihaela DUICĂ